
1. Asjaolud ja menetluse käik

Narva Keeltelütseumi direktor esitas 02.10.2019. a Narva Linnavalitsuse Kultuuriosakonnale taotluse nr 1.1-19/161, milles õppeasutuse juht taotleb suurendada õppeasutuse klassides õpilaste arvu 2019/2020. õppeaastaks. Taotlusega palub kool suurendada õpilaste arvu klassides järgmiselt: 2.C klass – kuni 27 õpilaseni; 3.B klass – kuni 30 õpilaseni; 3.C klass – kuni 25 õpilaseni; 4.A klass – kuni 29 õpilaseni; 5.A klass – kuni 25 õpilaseni; 5.C klass – kuni 30 õpilaseni; 6.B klass – kuni 31 õpilaseni; 6.C klass – kuni 29 õpilaseni; 7.B klass – kuni 29 õpilaseni; 8.A klass – kuni 28 õpilaseni; 8.C klass – kuni 28 õpilaseni; 9.A klass – kuni 26 õpilaseni. Õpilaste arvu suurendamisele klassides on Narva Keeltelütseumi hoolekogu nõusoleku andnud (26.09.2019. a protokoll nr 1.1-8/1) ning kõik määratud klassiruumid vastavad Vabariigi Valitsuse 30.05.2013. a määruse nr 84 „Tervisekaitsenõuded koolidele“ §-s 7 toodud nõuetele.

2. Õiguslikud alused

1. Vastavalt põhikooli- ja gümnaasiumiseaduse § 26 lõikele 3 võib kooli pidaja erandjuhul direktori ettepanekul ja hoolekogu nõusolekul suurendada õpilaste arvu üle seaduses sätestatud piirnormi üheks õppeaastaks konkreetses klassis juhul, kui kõik tervisekaitse- ja ohutusnõuded on täidetud.
1. Narva Linnavolikogu delegeeris 23.09.2010. a määrusega nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ põhikooli- ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.

3. Otsus
Suurendada õpilaste arvu Narva Kesklinna Gümnaasiumis 2019/2020. õppeaastaks alljärgnevalt:
      3.1		2.C klass – kuni 27 õpilaseni;
3.2 	3.B klass – kuni 30 õpilaseni; 3.C klass – kuni 25 õpilaseni;
3.3 	4.A klass – kuni 29 õpilaseni; 
3.4 	5.A klass – kuni 25 õpilaseni; 5.C klass – kuni 30 õpilaseni;
3.5 	6.B klass – kuni 31 õpilaseni; 6.C klass – kuni 29 õpilaseni;
3.6 	7.B klass – kuni 29 õpilaseni;
3.7 	8.A klass – kuni 28 õpilaseni; 8.C klass – kuni 28 õpilaseni;
3.8 	9.A klass – kuni 26 õpilaseni.

4. Rakendussätted
1. Korraldus jõustub seadusega  sätestatud korras.
1. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

